**Zmluva o poskytovaní praktického vyučovania formou odbornej praxe**

Škola: **Obchodná akadémia Milana Hodžu, M. Rázusa 1, Trenčín**

**M. Rázusa 1, 911 29 Trenčín**

Zastúpená: **Ing. Monika Bulková, riaditeľka školy**

IČO: **00161993**

**a**

Organizácia: **názov, forma, ulica číslo, PSČ mesto**

Zastúpená: **titul meno priezvisko, funkcia**

IČO: **IČO**

**uzatvárajú zmluvu o poskytovaní praktického vyučovania formou odbornej praxe**

**I.**

**Predmet zmluvy**

Predmetom tejto zmluvy je zabezpečenie praktického vyučovania formou odbornej praxe žiakov 4. ročníka Obchodnej akadémie Milana Hodžu Trenčín študijného odboru 6317 M obchodná akadémia. V školskom roku 2024/2025 pre žiaka/žiačku z triedy IV. D:

**meno priezvisko, nar. dd. mm. rrrr, bytom ulica číslo, PSČ mesto.**

**II.**

**Cieľ**

Cieľom praktického vyučovania formou odbornej praxe je nadobudnutie a rozšírenie teoretických poznatkov a vedomostí z ekonomickej agendy organizácie v súlade s učebnými osnovami v podmienkach praxe.

Odborná prax dopĺňa odbornú teoretickú prípravu žiakov o praktické poznanie prostredia a podmienok, v ktorých budú po absolvovaní štúdia pracovať.

**III.**

**Druh pracovnej činnosti, miesto, termín a čas**

Žiaci budú počas odbornej praxe vykonávať cvičnú prácu nácvikom vykonávania pracovných činností ekonomického charakteru (napr. administratívne práce, aktivity v oblasti účtovníctva, práce s kancelárskou a výpočtovou technikou, pokladničné operácie, práce súvisiace s vybavovaním personálnej agendy, štatistické a ekonomické výpočty, obchodné aktivity, práce na úseku daní a poplatkov a pod.).

Odborná prax sa uskutoční v termíne **od 02. 09. 2024 do 13. 09. 2024.**

Denný pracovný čas žiakov bude 6 hodín od 8,00 h do 14,00 h.

Pracovisko žiaka**:** **zhodné so sídlom organizácie.**

**IV.**

**Podmienky a povinnosti**

Organizáciou a zabezpečením odbornej praxe budú poverení zamestnanci:

Za školu: **Ing. Nora Faitová,** tel.: **032/74 818 22**, mob.: **0901 918 393**.

Za organizáciu – inštruktor:  **titul meno priezvisko,** tel.: **0900 000 000.**

**Povinnosti organizácie:**

Organizácia zabezpečí pre žiakov primerané pracovné podmienky, vstup na pracovisko, poskytne sociálne a hygienické zariadenia a ochranné pomôcky.

Pri nástupe na odbornú prax zabezpečí vstupné školenie o BOZP a PO, oboznámi žiakov so Zákonom o ochrane osobných údajov a o interných predpisoch organizácie.

Podľa uváženia organizácie poskytne žiakovi materiály potrebné k vypracovaniu správy z odbornej praxe.

Poverený zamestnanec organizácie vystaví na konci praxe potvrdenie o vykonaní odbornej praxe a o dochádzke žiaka.

Organizácia umožní poverenému zamestnancovi školy vstup na miesto výkonu praktického vyučovania za účelom dohľadu nad dodržiavaním podmienok výchovno-vzdelávacieho procesu.

**Povinnosti školy:**

Škola oboznámi žiakov o náplni a hodnotení odbornej praxe a o spracovaní práce z odbornej praxe.

Škola pred nástupom na odbornú prax poučí žiakov o správaní sa na miestach vykonávania odbornej praxe, nutnosti dodržiavať zásady BOZP a PO a Zákona o ochrane osobných údajov, upozorní žiakov na dodržiavanie pracovnej doby a rešpektovanie interných predpisov organizácie.

**Povinnosti žiaka:**

Žiaci na odbornej praxi sú povinní plniť si povinnosti vyplývajúce z obsahovej náplne odbornej praxe, dodržiavať vnútorný poriadok organizácie, predpisy BOZP a PO, pracovnú dobu a riadiť sa podľa pokynov povereného pracovníka organizácie.

Na žiakov sa počas odbornej praxe v plnej miere vzťahujú ustanovenia Školského poriadku Obchodnej akadémie Milana Hodžu Trenčín.

Žiaci sú povinní informovať organizáciu a školu o prípadnej neúčasti a dôvode neúčasti (napr. PN) na praktickom vyučovaní.

Žiaci vypracujú záverečnú správu z odbornej praxe podľa vybranej témy, ktorej prílohu tvorí potvrdenie o absolvovaní praxe.

**V.**

**Záverečné ustanovenia**

Zmluva sa uzatvára na dobu určitú **od 02. 09. 2024 do 13. 09. 2024.**

Zmluva je uzatvorená v zmysle zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov a v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

Žiaci sú na účely ochrany verejného zdravia v pozícii zamestnancov a v súlade s aktuálnymi opatreniami Úradu verejného zdravotníctva SR rešpektujú pokyny príslušného zamestnávateľa.

Žiaci odbornú prax vykonajú bezplatne a nie sú zaradení do evidenčného stavu zamestnancov organizácie.

Žiaci majú počas praktického vyučovania práva a povinnosti zamestnanca v oblasti BOZP ustanovené podľa osobitného predpisu (zákon č. 124/2006 Z. z. v znení neskorších predpisov).

Zmeny a doplnky tejto zmluvy je možné vykonať len písomným dodatkom na základe vzájomnej dohody oboch strán.

Zmluva je vyhotovená v dvoch rovnopisoch, z ktorých každá strana dostane po jednom rovnopise.

V Trenčíne dňa 21. 06. 2024

Za školu: Ing. Monika Bulková

riaditeľka školy

V......................... dňa ......................

...................................................................

Za organizáciu: titul meno priezvisko, funkcia pečiatka, podpis